62021CO0459_INF
Определение на Съда (шести състав) от 9 декември 2022 г. —The Navigator Company и Navigator Pulp Figueira
(Дело C‑459/21) (
1
)
„Преюдициално запитване — Член 99 от Процедурния правилник на Съда — Данък върху добавената стойност (ДДС) — Директива 2006/112/ЕО — Член 176 — Изключения от правото на приспадане на ДДС — По-неблагоприятен режим в сравнение с механизма за приспадане на разходите, предвиден за пряк данък, уреден в националното право — Принцип на равностойност — Неприложимост“
1.
Право на Европейския съюз — Директен ефект — Лични права — Защита от националните юрисдикции — Съдебно производство — Принцип на процесуалната автономия — Определяне както на съдилищата, компетентни да разгледат основани на правото на Съюза искове, така и на съответните процесуални правила — Граници — Спазване на принципите за равностойност и ефективност — Проверка от страна на националната юрисдикция
(вж. т. 18—22)
2.
Хармонизация на данъчните законодателства — Обща система на данъка върху добавената стойност — Приспадане на данъка, платен за получена доставка — Ограничения на правото на приспадане — Запазване на изключенията от правото на приспадане, съществуващи към момента на присъединяването към Европейския съюз — Принцип на равностойност — Разходи, свързани с определени превозни средства, пътувания и престои, както и представителни разходи — Пълно или частично изключване на правото на приспадане на платения ДДС — Допустимост — По-неблагоприятен режим в сравнение с механизма за приспадане на разходите, предвиден за пряк данък, уреден в националното право — Липса на последици
(член 176 от Директива 2006/112 на Съвета)
(вж. т. 26—31 и диспозитива)
Диспозитив
Принципът на равностойност трябва да се тълкува в смисъл, че допуска национална правна уредба, чието действие е запазено по силата на член 176, втора алинея от Директива 2006/112/ЕО на Съвета от 28 ноември 2006 година относно общата система на данъка върху добавената стойност и която въвежда пълно или частично изключение от правото на приспадане на ДДС, платен за разходите, свързани с някои превозни средства, пътувания, престои и представителни разходи, включително когато за тези разходи е предвиден предполагаемо по-благоприятен режим по отношение на възможността за приспадането им в рамките на пряк данък, уреден в националното право.
(
1
)	ОВ C 11, 10.1.2022 г.